Paralimpiese Spele 2016: 14-jarige se medalje vir Span SA | Maroela Media
Ntando Mhlangu (Foto: Team South Africa, Facebook)
Die 14-jarige Ntando Mahlangu het Sondag ŉ sesde medalje vir Suid-Afrika verower by die Paralimpiese Spele in Rio de Janeiro, Brasilië.
Mahlangu het, skaars vier jaar nadat hy vir die eerste keer leer loop het, ŉ silwermedalje verower in die 200 m vir mans en boonop die Afrika-rekord verbeter. Dit is ŉ merkwaardige prestasie vir dié tiener wat teen die beste mans in sy kategorie deelgeneem het.
Mahlangu het die 200 m in 23,77 sekondes afgelê. Richard Whitehead (40) van Engeland het die gouemedalje ingepalm ná 23,39 sekondes. David Henson (32) moes in die derde plek tevrede wees met ŉ tyd van 24,74 sekondes.
Mahlangu het aan die T42-kategorie deelgeneem, vir atlete wie se bene bó hul knieë geamputeer is.
Daar is nie ŉ 400 m-wedloop vir T42-atlete nie, maar Mahlangu sal later vandeesweek ook aan die 100 m deelneem.
Dit is Span Suid-Afrika se sesde medalje by die Paralimpiese Spele en die land is nou 15de op die ranglys.
Volg al die aksie van Span Suid-Afrika by die Paralimpiese Spele 2016 op Maroela Media.
Buger · 3 jare gelede
Merkwaardige prestasie en dit op 14. Iemand om dop te hou
Jou klein yster, knap gedaan ou seun.
Nestus Venter · 3 jare gelede
Baie geluk! Dis voorwaar ‘n prestasie om op trots te wees.
‘n Merkwaardige prestasie! Geluk.
Dan, iets wat vir my vreeslik irriterend is: waarom BYT atlete die medaljes? Ag nee wat, pronk met die ding in jou hand, teen jou lyf, of swaai dit rond. Dis omtrent so onsmaaklik soos om kougom oopmond te kou wanneer iemand met jou praat…..
Susan, om jou goeu medalje te byt is tradiesie wat sy oorsprong jare gelede het. Dis om seker te maak dis eg – gaan google dit gerus. Niks met onsmaaklik of kougomkou te doene. BAIE geluk Ntando!
Jammer vir vingerfoute dit moet wees “tradisie” en “goue”!
In that small body beats the heart of a Lion!
Hulle proe of die smaak soos die oorwinning. Soet.
Oulike knapie · 3 jare gelede
Ntando is n oulike knapie en Johan Snyders het n groot rol in die kind se lewe gespeel, baie geluk julle en jul families!
RK · 3 jare gelede
Amazing. So trots op jou.
Geluk en alle voorspoed..